M ลุ้นกำไรไตรมาส Q4/60 สูงสุดของปีแนะซื้อเป้า 100 บ.
M ลุ้นกำไรไตรมาส Q4/60 สูงสุดของปีแนะซื้อเป้าหมาย 100 บ.
4 ธ.ค. 2560

บล.ฟินันเซีย ไซรัส ระบุในบทวิเคราะห์วันนี้(4 ธ.ค.) ว่า บริษัท เอ็มเค เรสโตรองต์ กรุ๊ป จำกัด (มหาชน) หรือ M  แนวโน้มกำไรสุทธิไตรมาส4/60 จะสดใสและอาจเป็นกำไรสูงสุดของปี คาด SSSG ฟื้นตัวเป็นบวกได้ต่อเนื่อง จากทั้งช่วง High Season ของธุรกิจ, การฟื้นตัวของกำลังซื้อ, และเปิดสาขาใหม่ ซึ่งมีแผนเปิด MK Live สาขา 2 ที่เมกาบางนาต้น ธ.ค.นี้
คาดกำไรสุทธิปี 2017 +22% เทียบช่วงเดียวกันของปีก่อนถือเป็นการเติบโตดีครั้งแรกในรอบ 5 ปี และคาดกำไรสุทธิปี 2018 +23% เทียบช่วงเดียวกันของปีก่อนจากการเปิดสาขาใหม่ปี/ละ 40-50 แห่ง และราคาหมูที่คาดปรับตัวลงอยู่ในกรอบ 53-58 บาท/กก. จากปีนี้ที่เฉลี่ย 60 บาท/กก. ส่วนราคาเป็ดค่อนไปทางทรงตัว ซึ่งหมูและเป็ดถือเป็นวัตถุดิบหลักของ M
ฐานะทางการเงินแข็งแกร่ง เงินสดในมือสูง 1 หมื่นล้านบาท (ราว 11 บาท/หุ้น) และไม่มีภาระหนี้ที่ต้องจ่ายดอกเบี้ย อีกทั้ง มี Upside จากแผนซื้อกิจการในอนาคต แนะนำซื้อ ราคาเป้าหมายปี 2018 เท่ากับ 100 บาท